b'\n_START_ARTICLE_\nKavastu kool\n_START_PARAGRAPH_\nKavastu kool oli kool L\xc3\xa4\xc3\xa4ne-Virumaal Haljala vallas Kavastu k\xc3\xbclas._NEWLINE_Kooli klassiruumid ja saal paiknesid endise Kavastu endise m\xc3\xb5isamaja h\xc3\xa4rrastemaja l\xc3\xa4\xc3\xa4netiivas (1921\xe2\x80\x931968), hoone teisel korrusel asusid \xc3\xb5petajate ja koolijuhataja korterid.\n_START_SECTION_\nAjalugu\n_START_PARAGRAPH_\nKavastu m\xc3\xb5isa piires on esimesi \xc3\xbclest\xc3\xa4hendusi rahvahariduse jagamisest hernhuutlaste poolt 1764 aastal. Kooli esmamainimine p\xc3\xa4rineb aastast 1843._NEWLINE_J\xc3\xa4rgmised m\xc3\xa4rkmed kooli eksisteerimise kohta p\xc3\xa4rinevad aastatest 1851\xe2\x80\x931853, kui Salguse talus ning Kavastu m\xc3\xb5isa peretoas pidas koolmeistriametit kohaliku kangru poeg Gustav Webermann. P\xc3\xa4ris uus koolimaja ehitati aastail 1860\xe2\x80\x931862. See Linnup\xc3\xb5lluks nimetatud hoone oli ristnurkadega palkehitis \xc3\xb5lgkatuse ja \xc3\xbche klassitoaga. Linnup\xc3\xb5llult koliti kool endisesse m\xc3\xb5isahoonesse 1921. aastal._NEWLINE_Kavastu m\xc3\xb5isas peeti menukat k\xc3\xbclaelanike spordi ja lillepidu. Koolimajas n\xc3\xa4idati ka kino. Enne elektri toomist koolimajja 1940-ndail toodi kino tarbeks kohale generaatoriga kinoaparatuur._NEWLINE_Kavastu kool suleti Rakvere rajooni t\xc3\xa4itevkomitee otsusega 1. septembrist 1968. aastal. Koolimajaks olnud Kavastu m\xc3\xb5isa h\xc3\xa4rrastemaja h\xc3\xa4vis tulekahjus 7. juunil 1971. aastal. Koolimaja vundamendile paigutati Kavastu koolihariduse 750 aastap\xc3\xa4eva t\xc3\xa4histamiseks 15. juunil 1991. aastal graniidist m\xc3\xa4lestuskivi.'